[{"text_idx": "#000008", "text": "Gwefannau defnyddiol / Useful Websites"}, {"text_idx": "#000010", "text": "Mae\u2019n bleser gennym rannu gyda chi ychydig o\u2019r hyn y gallwn ei gynnig i\u2019n disgyblion. Hefyd i\u2019ch sicrhau, ar o\u0302l dewis Ysgol Awel y Mynydd i\u2019ch plentyn, y byddwn yn gwneud ein gorau glas i sicrhau eu bod yn cael y dechrau gorau oll mewn bywyd ac yn edrych yn o\u0302l ar eu haddysg gynnar gyda hoffter, hapusrwydd a balchder!Ein blaenoriaeth yw darparu amgylchedd gofalgar, hapus a diogel i'ch plentyn, gydag ystod eang o brofiadau dysgu sy'n eu galluogi i dyfu'n ddinasyddion annibynnol, cyfrifol yr 21ain Ganrif. Dim ond gyda phartneriaeth agos rhieni y gallwn gyflawni hyn ac anelwn weithio gyda chi er mwyn gwneud hynny."}, {"text_idx": "#000011", "text": "Rydym yn unigryw yn y Sir ac o bosib yng Ngogledd Cymru gan ein bod yn gallu cynnig dewis iaith i unrhyw deulu ar gyfer dysgu yn Awel y Mynydd. Un ysgol yw ein hysgol ni ond mae gennym ni ddwy ffrwd iaith."}, {"text_idx": "#000012", "text": "Mae ein ffrwd Gymraeg yn cynnig dwyieithrwydd go iawn. Dwy iaith, dwywaith y dewis, dwywaith y cyfle. Bydd y plant sy\u2019n mynychu\u2019r ffrwd Gymraeg yn cael eu haddysgu yn Gymraeg yr holl ffordd drwy\u2019r ysgol ac mae bron pob plentyn wedyn yn mynychu ein Hysgol Uwchradd Gymraeg - Ysgol y Creuddyn. Bydd y plant yn gadael gyda'r gallu i siarad, ysgrifennu, gwrando a dysgu yn y Gymraeg a'r Saesneg. Bydd y plant, os ydynt yn parhau i ysgol uwchradd Gymraeg, yn gallu byw a gweithio yng Nghymru a manteisio\u2019n llawn ar unrhyw gyfle a ddewisant."}, {"text_idx": "#000013", "text": "Mae ein ffrwd Dysgwyr Cymraeg hefyd yn cynnig dwyieithrwydd lle dysgir y Gymraeg fel ail iaith. Dysgir y mwyafrif helaeth o\u2019u pynciau i\u2019r plant trwy gyfrwng y Saesneg a byddant yn dysgu ac yn cael eu trochi mewn Cymraeg bob dydd a chael gwersi Cymraeg i ddatblygu a gloywi eu sgiliau dwyieithog. Mae bron pob un o\u2019n plant yn y ffrwd Dysgwyr yn symud i Ysgol Uwchradd Aberconwy."}, {"text_idx": "#000014", "text": "Nid oes angen gwneud eich dewis iaith ar unwaith ac nid yw\u2019r iaith rydych yn ei siarad gartref yn effeithio ar eich dewis. Pan ddaw\u2019n amser dewis wrth i\u2019r plant ddod i blwyddyn Derbyn, rydym yma i gefnogi a thrafod eich dewisiadau gyda chi a\u2019r plant. Rydym yma i sicrhau bod y plant yn cyrraedd eu llawn botensial, beth bynnag fo\u2019ch dewis. Byddwn bob amser yn gwrando arnoch, yn eich cefnogi ac yn rhannu ein hysgol gyda chi."}, {"text_idx": "#000015", "text": "Mae anghenion eich plentyn yn ganolog i\u2019n nodau, ein cynllunio, datblygiad, y gymuned a byddwn yn gweithio\u2019n galed i sicrhau\u2019r gorau iddyn nhw i gyd!Diolch yn garedig am gymryd yr amser i edrych ar Ysgol Awel y Mynydd. Cofiwch gysylltu a\u0302 ni os hoffech drafod eich opsiynau neu ofyn unrhyw gwestiynau."}, {"text_idx": "#000017", "text": "Sut i ymuno ein ysgol / How to join our school"}, {"text_idx": "#000019", "text": "1. Lawrlwythwch ffurflen neu ei chwblhau ar-lein ar , neu lawrlwythwch Ap Conwy."}, {"text_idx": "#000020", "text": "2. Cysylltwch a'r Syddog Derbyniadau ar 01492 575031 i wneud cais am gopi papur"}, {"text_idx": "#000022", "text": "1. Dowload a form or complete online at , or download the Conwy App.2. Contact the Admissions officer on 01492 575031 to request a paper form."}, {"text_idx": "#000024", "text": "Rhoir gwybod i rieni am y canlyniad erbyn - 4 Mai 2023"}, {"text_idx": "#000025", "text": "1. Dowload a form or complete online at , or download the Conwy App."}, {"text_idx": "#000026", "text": "2. Contact the Admissions officer on 01492 575031 to request a paper form."}, {"text_idx": "#000028", "text": "Parents informed of outcome by - 4 May 2023"}, {"text_idx": "#000031", "text": "Rhoir gwybod i rieni am y canlyniad erbyn - 17 Ebrill 2023"}, {"text_idx": "#000033", "text": "Parents informed of outcome by - 17 April 2023"}]